In nomine Verbi incarnati patris eructuatum. Ego Adalgerius et frater meus Maimbodus, reminiscentes pondus peccatorum nostrorum, audientesque Dominum dicentem: «Date helemosinam et omnia munda sunt vobis,» quapropter donamus Deo et sanctis apostolis ejus Petro et Paulo et ad locum Cluniacum aliquid ex rebus nostris que sunt site in pago Matisconense, in villa Bierias: hoc est campum unum; terminat de omnibus partibus terra Sancti Petri, excepto a sero, que terminat terra Dacberti et Ingelberti. Dono a die presenti et deinceps, et faciant rectores Sancti Petri quicquid facere voluerint. S. Adalgerii et fratris sui Maimbodi, qui fieri et firmare rogaverunt. S. Arlebaldi. S. Ingelberti. S. Anslanni. S. Gothefredi. S. Ademari. Evrardus levita indignus scripsit. Data die dominico, regnante Hugone rege anno quinto.